google/wiki40b huggingface dataset:
Simplicissimus

Navn og emblem

Simplicissimus ble oppkalt etter helten «Simplicius Simplicissimus» i Hans Jakob Christoffel von Grimmelshausens berømte tyske roman Der Abenteuerliche Simplicissimus Teutsch (1668) med handling fra like etter trettiårskrigen. «Simplicissimus» er latin og kan oversettes med «den oppriktigste» eller «den enfoldigste». Bladets kjennemerke og emblem var en truende, rød bulldog, opprinnelig tegnet av Th. Th. Heine.

Tegnere og skribenter

Blant Simplicissimus' illustratører var samtidas største karikaturtegnere, blant andre Thomas Th. Heine (1867-1948), Edward Thöny (1866–1950), Bruno Paul (1874–1968), Karl Arnold (1883–1953), Ernst Barlach (1870–1938), Rudolf Wilke (1873–1908), Alfred Kubin (1877–1959), Jules Pascin (1885–1930), Josef B. Engl (1867–1907), Heinrich Kley (1863–1945), Käthe Kollwitz (1867–1945), Théophile Alexandre Steinlen (1859–1923) og George Grosz (1893–1959) samt nordmennene Olaf Gulbransson (1873–1958) og Ragnvald Blix (1882–1958). Av skribenter kan nevnes store navn som Thomas Mann, Hermann Hesse, Ludwig Thoma, Georg Queri, Frank Wedekind og Rainer Maria Rilke.

Bladets politikk

Simplicissimus var et borgerlig-demokratisk kampblad uten et eget politisk program, men målbar en hensynsløs kritikk av makthaverne i keisertidas Tyskland og under Weimar-republikken. Både monarkister og industriherrer, prøyssiske generaler og katolsk geistlighet, såvel som byens dekadente overklasse, ble hengt ut i tekst og tegning. Bladet støttet likevel tysk politikk under den første verdenskrig. Da Hitler kom til makten i 1933, måtte Heine flykte utenlands etter å ha latterliggjort «der Führer» og den nasjonalsosialistiske propagandaen i flere tegninger. Redaktørstillingen ble da overtatt av karikaturtegneren Erich Schilling, som opprinnelig hadde vært kritisk, men ble tilhenger av nazismen og regimet. Flere av tegnere ble også værende, deriblant Gulbransson, Thöny og Arnold, som arbeidet videre i en mer ukritisk stil.
Drama (Yes-album)

Bakgrunn

Etter at de ble en trio, startet Chris Squire, Steve Howe og Alan White skriving og innspilling av nytt materiale. Trevor Horn og Geoff Downes spilte sammen i duoen The Buggles, og holdt på med innspilling av sitt nye album, da de hørte at deres favoritt-band Yes holdt på med innspillinger i nabo-studioet. Horn og Downes håpet kanskje på å få autografene av sine helter, men ble i stedet invitert med i bandet, og Yes var «gjenoppstått». 
Musikken er relavtivt «hardere» enn tidligere, av og til på grensen til hard rock. De fikk igjen med seg Eddie Offord som produsent, og spilte inn åtte låter. Seks av disse ble brukt på albumet, mens de to andre, «Go Through This» og «We Can Fly from Here» ble spilt på konsertene og finnes i konsertversjon på samleboksen The Word Is Live. Sistnevnte låt ble spilt inn på nytt og gitt ut i en forlenget versjon på bandets album Fly from Here i 2011.
Albumet ble forholdsvis godt mottatt, men Trevor Horn hadde problemer med stemmen under konsertene, og sang til tider surt og falskt. Han ble også møtt med fy-rop fra tilhengere av Jon Anderson. Dette gjorde at Horn sluttet i bandet tidlig i 1981. I mai 1981 ble det sendt ut et presseskriv der Chris Squire annonserte at Yes ikke lengre eksisterte.
Selv om hele bandet er kreditert som produsenter sammen med Eddie Offord, er det ingen hemmelighet at Trevor Horn var den som styrte lyden i størst grad. Coveret på dette albumet er igjen laget av Roger Dean som lagde de fleste platecoverne til bandet på 1970-tallet.
Charles Castel

Utdanning og yrkeskarriere

Castel er utdannet ved Université d'État d'Haïti (1987), der han har en høyere utdanning innen jus fra Faculté de Droit et des Sciences Économiques (FDSE) og innen økonomi og administrasjon fra Institut National d’Administration, de Gestion et des Hautes Études Internationales. Etter dette tok han en Master of Arts-grad i samfunnsøkonomi ved State University of New York, der han gikk ut i 1991, og senere tok han en tilleggsutdanning ved Colombia University i New York, der han ble utdannet Master of Laws, Financial and Banking Law i 2000. 
Fra 1987 til 1989 jobbet han i Haitis handels- og industridepartement, og fra 1991 til 1992 som økonom i Électricité d'Haïti. Han jobbet for FNs utviklingsprogram i 1993, og for Sogebank i Port-au-Prince i 1994–1995. Parallelt med dette var han også professor ved Université d'État d'Haïti fra 1991 til 1995. 
I 1995 begynte han å jobbe i sentralbanken. Det første året var han rådgiver for daværende sentralbanksjef Raymond Magloire. Fra 1996 til 2004 var han direktør for den juridiske avdelingen (Affaires Juridiques), og i 1996 satt han også i sentralbankens komité for pengepolitikk. I 1996 var han medlem av komiteen som jobbet med den nye verdipapirloven, og han var også medlem av kommisjonen som jobbet med å utvikle loven om modernisering av offentlige virksomheter. Han ble forfremmet til administrerende direktør (Directeur Général) i april 2004, og ble da også medlem av sentralbankens styre. 
Castel ble utnevnt til sentralbanksjef i september 2007. Da han gikk av i november 2015 overtok Jean Baden Dubois denne stillingen.
Long Bien-broen

Long Bien Bridge (vietnamesisk: Cầu Long Biên) er en historisk fritt frambygg-bro over Den røde elv og som binder sammen byen Hanoi i Vietnam. Broen ble opprinnelig kalt Paul Doumer-broen.

Historie

Broen ble bygget i 1903 av arkitektene Daydé & Pille, et fransk selskap. Før Nord-Vietnams selvstendighet i 1954, ble broen kalt Doumer-broen, oppkalt etter Paul Doumer - generalguvernøren av fransk Indokina og senere fransk president. Det var på den tiden en av de lengste broene i Asia, med en lengde på 2500 meter. For det franske kolonistyret var bygging av strategisk betydning for å sikre kontroll over Nord-Vietnam. Fra 1899 til 1902 jobbet mer enn 3000 vietnamesere med byggingen.
Broen ble tungt bombardert under Vietnamkrigen på grunn av den strategiske posisjonen (det var da den eneste broen over den røde elv og som koblet Hanoi til den viktige havnen Haiphong). Det første angrepet fant sted i 1967 og midt-spennet av broen sviktet etter et angrep fra 20 amerikanske F-105 jagerfly. Forsvaret av Long Bien fortsatte å spille en stor rolle for Hanoi og er ofte nevnt i dikt og sanger. Broen ble gjort ubrukelige i et år da, det i mai 1972, ble gjennomført en av de første koordinerte angrepene ved hjelp av laser-styrte "smarte bomber".
Noen deler av den opprinnelige broen er framdeles intakt mens store deler er bygget senere for å reparere skadene. Bare halvparten av broen har sin opprinnelige form. Et prosjekt med støtte og lån fra den franske regjeringen er i gang for å gjenopprette broen til sitt opprinnelige utseende.
I dag bruker enkelte tog, mopeder, sykler og fotgjengere den falleferdige broen, mens all annen trafikk bruker den nærliggende Chuong Duong-broen og noen nybygde broer som: Thanh Tri-broen, Thang Long-broen, Vinh Tuy-broen og Nhat Tan-broen.
Singapores økonomi

Singapores økonomi er preget av å være en liten, men utviklet økonomi. Singapores økonomi kan beskrives som en blandingsøkonomi hvor selskaper og privatpersoner kan styre mye av driften ut ifra et kapitalistisk ståsted, mens staten eier store andeler i singaporske firmaer. Minst 60% av BNP kan spores tilbake til bedrifter hvor staten står som eier. Verden åpnet opp øynene for Singapore (og mange andre sørøstasiatiske land) etter 1960 da landet opplevde oppsiktsvekkende høye vekstrater. Singapore, Hongkong, Sør-Korea og Taiwan ble kalt de fire tigrene og termen tigerøkonomi er senere blitt en term som er blitt brukt på land som oppnår høy vekst i økonomi og velstand. Mesteparten av Singapores økonomi baserer seg på internasjonal handel.

Singapore havn

Singapore havn er en svært viktig ressurs da deres økonomi er avhengig av internasjonal handel. Singapores havn blir ofte kalt verdens mest travle havn. Denne tittelen er ettertraktet av mange havneområder rundt om i verden og kan måles på flere måter (antall containere, antall tonn, antall skip, trafikk osv.). Tall fra American Association of Port Authorities viser at Singapore havn er verdens største havn når det kommer til antall tonn og antall containere som har vært igjennom havnen.
The Time of the Oath

Konsept

The Time of the Oath er ifølge Andi Deris basert på profetien til Nostradamus. Tittelen refererer til profetiene som var ment for årene 1994 til 2000. Nostradamus mente at det ville være en tredje verdenskrig etterfulgt av flere hundre år med fred hvis menneskene tok det riktige valget.
Boggi

Boggi er et begrep som beskriver at minst to aksler på et kjøretøy, vogn eller lignende er plassert i kort avstand fra hverandre. Boggier brukes for å fordele vekten, og for jernbanevogners vedkommende, å gi en mykere bevegelse på skinnegangen. 
Noen lastebiler har tre akslinger, hvor de bakerste har en innbyrdes avstand under 2050 mm.  De fleste boggiakslingene er faste, det vil si de er ikke-styrende. Dette kan føre til en noe større svingradius, men det finnes også styrende boggiakslinger som hjelpestyrer, noe som letter svingingen og reduserer dekkslitasjen på den aktuelle akslingen.
Boggier er også vanlig på en del større tilhengere/campingvogner. Slike boggier er der for at man ikke skal ha behov for så store og kraftige akslinger og dekk.
Begrepet boggi brukes også om hjulsettene på en jernbanevogn. En boggivogn har to boggier, hver av dem har to akslinger og fire hjul. En boggivogn har således hele åtte hjul.
2Gether 4ever

2Gether 4ever er et musikkalbum med 2Gether, utgitt i 2001. Dette er dansebandets første album
Leif Segerstam

Virksomhet

Han har blant annet vært sjefsdirigent ved Østerrikes Radio Symfoniorkester, Finlands Radio Symfoniorkester og Danmarks Radios Symfoniorkester og virker som gjestedirigent på de store scenene over hele verden. Siden 1995 er han sjefsdirigent ved Helsingfors Filharmoniske Orkester.
Leif Segerstam har ofte blitt hørt og sett i Sverige. Han har vært engasjert ved Kungliga Operan i flere omganger siden 1968, i årene 1995-2000 som sjefsdirigent og musikksjef. Han har også dirigert andre svenske orkestre og samarbeidet med Kungliga Musikhögskolan i Stockholm. Da han i april 2007 dirigerte en konsert i Kristiansand, hadde han skrevet en egen komposisjon til orkesteret: Admiring the Nordic Nature, som han skrev da han fikk oppdraget å dirigere konserten. Det var hans 128. symfoni. I en samtale med avisa Fædrelandsvennen foran konserten i Kristiansand, sa han dette om musikk.
«Musikk er ikke det som klinger. Musikk er hvorfor det som klinger, klinger som det klinger når det klinger.»

Komposisjoner

Leif Segerstam er en produktiv komponist, med 309 symfonier på opuslisten (i september 2016) og i tillegg  en mengde solokonserter og andre stykker. Mange av hans verk er planlagt å framføres av et orkester uten dirigent. I stedet settes en klokke foran orkesteret og så må musikerne følge med den. Alle hans symfonier har fått en tidsramme, de er mellom 18 og 24 minutter, og alle er i en sats.

Innspillinger

I Segerstams omfattande diskografi inngår, foruten mange egne verk, blant annet alle Jean Sibelius, Carl Nielsens og Gustav Mahlers symfonier, liksom verk av senere komponister som Einojuhani Rautavaara, John Corigliano og Christopher Rouse. En plate av ham ble av BBC Music Magazine kåret til Disc of the Year 2006.

Priser

Nordisk råds musikkpris 1999
Monacos Grand Prix 2008

Rapport

McLarens Lewis Hamilton var mannen som trakk det lengste strået under dagens løp og gikk med dette også opp i ledelsen i mesterskapet totalt.
I regnfylte Monaco skulle det vise seg å bli et løp helt utenom det vanlige.
Allerede i starten ble Heikki Kovalainen stående og måtte starte fra pitlane og da starten gikk startet de fleste på standard regndekk i lett regn, men det skulle ikke gå mer enn et par runder før regnet økte på og dramatikken var et faktum.
En av de første som får føle det er faktisk Lewis Hamilton som smeller i barrieren etter en punktering og må kjøre flere hundre meter før han får karret seg inn i pit hvor det viser seg at bilen er kjørbar etter skifte av hjul.
Dagens absolutte folkehelt ble Force India-fører Adrian Sutil. Unggutten kjørte meget bra og viste at han hadde full kontroll i de skiftende forholdene. Med bare noen få runder igjen å kjøre lå Sutil på en bemerkelsesverdig fjerdeplass og var på vei til å bli historisk.
Men slik skulle det ikke bli. Et uhell fra Kimi Räikkönen som lå rett bak gjorde at finnen mistet kontrollen etter tunnelen og kjørte rett inn i Sutils bil bakfra. Begge kjørte i pit men Sutils bil var for skadet til å kunne fortsette.
Den regjerende mesteren, Kimi Räikkönen, klarte å karre seg inn til en niendeplass etter å ha vært innom pitstopp hele fire ganger,mens Sutil ble tatt hånd om i garasjen der han måtte ty til tårene.
Den mest dramatiske krasjen var det tyske Nico Rosberg som sto for da han gikk rett i autovernet etter å ha kommet ut av tunnelen.
For andre gang under løpet måtte sikkerhetsbilen ut på banen å samle feltet mens vrakdelene etter Rosbergs Williams ble plukket av banen. Tyskeren klatret selv, tilsynelatende uskadet, ut av vraket.
Til tross for veldig mange hendelser og mange biler involvert i episoder må vi kunne si at det "bare" var seks biler som måtte bryte løpet.
Løpet ble ikke fullført slik som planlagt med 78 runder men ble avbrutt av 2-timersregelen og mål flaget avsluttet løpet nøyaktig kl.16.
Megarthrus

Utseende

Små (vanligvis 1 – 2 mm), brede, litt flate biller, gulaktige, brunaktige eller svarte. Hodet er bredere enn langt med små fasettøyne. Antennene ender i en svakt antydet kølle. Brystskjoldet (pronotum) er bredere enn langt, sidene er innskåret ved bakhjørnene. Dekkvingene er ganske lange, mye lengre enn brystskjoldet, og dekker de fremste ryggleddene. Bakkroppen er bred og noe flattrykt. Beina er korte og ganske kraftige, leggene (tibiae) er noe utvidet særlig hos hannene.

Levevis

Artene finnes ofte tallrikt i kompost og på sopp. Disse billene flyr godt og man kan finne dem svermende i solskinn.
Prix Europa

Prix Europa er en årlig festival og konkurranse for europeisk radio- og fjernsynsbransje. Festivalen arrangeres i det gamle Funkhaus i Berlin og blir støttet av EU-parlamentet og Europarådet. Konkurransen regnes som "europamesterskapet i radio". Det deles ut priser til beste produksjoner innenfor en rekke sjangre.
Månz Karlsson

Östers IF

Karlsson, som er født og oppvokst i Växjö, startet karrieren i Växjö Norra IF, og senere i Östers IF. Han ble tatt opp i A-laget 2008, som da spilte i Division 1. I løpet av sitt opphold i klubben, var Karlsson med på to opprykk med klubben, som førte Östers IF opp i Allsvenskan i 2013-sesongen. Karlsson spilte 28 kamper og scoret to mål for klubben denne sesongen, som endte med nedrykk for klubben.

Åtvidabergs FF

Karlsson signerte i forkant av 2014-sesongen en kontrakt for Åtvidabergs FF som løper ut 2016.
Alpine Linux

Alpine Linux er en Linux-distribusjon som opprinnelig startet som en fork av LEAF Project. Mens LEAF Project hadde som mål å produsere en distribusjon som hadde plass på en enkelt diskett, oppstod Alpine Linux ut fra ønsket om å inkludere enkelte tyngre programpakker, tilføye flere sikkerhetsrutiner og en nyere versjon av Linux-kjernen.

Versjon 2.0.0 ble lansert 21. august 2010. Siste versjon er 3.9.4 og den ble lansert 9. mai 2019.
From the Inside

Listeplasseringer

«From the Inside» var den eneste singelen fra Meteora som ikke kom på 1.-plass på Modern Rock Tracks. Den fikk ingen amerikanske listeplasseringer. I Østerrike kom den på 42.-plass og i Australia kom den på 54.-plass. I Frankrike og Tyskland kom den på 35.-plass, i Sverige kom den på 52.-plass og i Sveits kom den på 38.-plass. «From the Inside» kom på 50.-plass i New Zealand og 41.-plass i Italia.
Rødstrupetanagar

Utbredelse

Den er endemisk til det nordøstlige Brasil fra det østlige Maranhão, Piauí, Ceará, Pernambuco og Alagoas sør til det vestlige sentrale Goiás og det nordlige Minas Gerais.
Robert Guiscard

Robert Guiscard (født ca. 1015 i Normandie, død antagelig 17. juni 1085 i Kefallinia) var en normannisk ridder, eventyrer og hertug av Puglia. Han deltok i gjenerobringen av det sørlige Italia og Sicilia fra bysantinerne, og ble greve (1057–1059) og deretter hertug (1059–1085) av Puglia og Calabria etter sin bror Humfred av Hautevilles død.

Bakgrunn

Robert var en av de mange sønnene til adelsmannen Tancred av Hauteville, som var fra Normandie. 
Fra 999 var normanniske leiesoldater stadig ofte i bysantinsk eller ulik italiensk tjeneste, og fra 1029 fikk de en fast base i Aversa, like ved dagens Napoli. Også broren William Jernarm hadde betydelige len i Sør-Italia.
P/2007 R5 (SOHO)

P/2007 R5 (SOHO), også kalt P/1999 R1 og P/2003 R5, er en periodisk komet med en omløpstid på 4.01 år. Den er den første periodiske kometen som ble oppdaget ved å bruke de automatiserte teleskopene til romsonden Solar and Heliospheric Observatory. Kometen ble oppdaget den 4. september 1999 av Terry Lovejoy, Kazimieras Cernis, Bo Zhou og Sebastian Hönig.
P/2007 R5 (SOHO) er trolig en utdødd komet, og har trolig en diameter på bare 100-200 meter.
Fekting under Sentralamerikanske og karibiske leker 1978

Fekting under Sentralamerikanske og karibiske leker 1978. Fekting var en av flere sporter i de trettende sentralamerikanske og karibiske leker som ble arrangert i Medellín i Colombia i perioden 7. til 28. juli 1978. Det var tolvte gangen som fekting var med i de sentralamerikanske og karibiske leker. Det var åtte øvelser, seks for menn og to for kvinner. Det var både individuelle og lagkonkurranser i florett, kårde og sabel for menn og individuelt og lag i florett for kvinner. Cuba ble beste nasjon, de vant alle åtte gullmedaljene.
Richart Báez

Landslaget

Richart Báez spilte 26 landskamper for Paraguays herrelandslag. Han ble tatt ut i Paraguays tropp til Copa América 1995 og VM i fotball 2002.
Doring Bay fyr

Doring Bay fyr (afrikaans: Doringbaaivuurtoring, engelsk: Doring Bay Light) er et fyr ved Atlanterhavet ved Doringbaai i Sør-Afrika, et feriested omtrent åtte kilometer fra Strandfontein.
Dagens fyr ble satt opp i 1963 etter at det originale fyret ble ødelagt under en vindstorm. Det er et 24 meter høyt betongtårn med en lanterne og balkong som er hvitmalt med en svart stripe.
Kebandemningen

Kebandemningen er en steinfyllingsdemning for flomkontroll og irrigasjon i Tyrkia. Den er anlagt på elven Eufrat i provinsen Elazığ i det sørøstre Anatolia. Byggingen foregikk fra 1965 til 1975.
Den er 210 meter høy. Reservoaret overfor er på 675 km², og volumet 31 mrd m³. Installert vannkrafteffekt er 1,330 MW. Ved konstruksjonen ble det utgravet et arkeologisk funnsted her – Norsun Tepe.
Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW).
Emanuele Di Gregorio

Karriere

Di Gregorio representerte Italia ved Sommer-OL 2008 i Beijing. Her deltok han i 4x100 meter stafett, sammen Fabio Cerutti, Simone Collio og Jacques Riparelli. I kvalifiseringen ble de diskvalifisert, og gikk ut av konkurransen. 
Under EM i friidrett innendørs 2009 i Torino fikk han ny personlig rekord på 6,56 sekunder på 60 meter, og målfoto måtte til for å skille ham og britiske Simeon Williamson. Di Gregorio ble dømt foran, og fikk bronse foran Williamsons, som fikk tiden 6,57. Under Middelhavslekene 2009 i Pescara ble det to medaljer. Først løp han inn til sølvmedalje på 100 meter, deretter fikk Italia gull på 4 x 100 meter stafett. Han deltok også ved VM i friidrett 2009 i Berlin, her ble han slått ut i kvartfinalen på 100 meter, mens stafettlaget kom til finalen, og endte på sjetteplass. 
Under EM i friidrett 2010 greide han ny personlig rekord på 100 meter, da han løp på 10,17 med motvind. Dette bragte ham til finalen, og her løp han på 10,34 med 1 m/s motvind, og endte på syvendeplass. Dette var han første finale i et større internasjonalt mesterskap. Igjen gjorde Italia det godt på stafetten, der de tok sølvet bak Frankrike. Italia løp på 38,17, som var Di Gregorios første italiensk rekord. Den gamle italienske rekorden hadde da stått i 27 år, siden VM i friidrett 1983. De andre deltakerne på EM-stafetten var Roberto Donati, Simone Collio og Maurizio Checcucci.
Mesotaenia

Utseende

Nokså små, mørke sommerfugler. Oversiden er brunsvart med metallisk grønne skråbånd på forvingen. Undersiden av bakvingen er lysgrå, med to tynne, svarte render langs ytterkanten og noen små, svarte flekker i midten.

Levevis

Biblidinae er tropiske skogsinsekter.

Utbredelse

Slekten er utbredt fra Costa Rica i nord til Peru i sør.
HTC Legend

HTC Legend er en Android-basert mobiltelefon fra HTC. Den ble lansert ved Mobile World Congress i Barcelona 16. februar 2010, og kom i salg i mars samme år. Sprint Nextel vil lansere den under navnet HTC Hero 2. Dette er den første mobilen som lanseres i Norge med Android 2.1. 
Den har kapasitiv AMOLED touchskjerm på 3,2 tommer, der man kan bruke to fingre til å zoome. Mobilen har den samme «knekken» som HTC Hero, og kan ses på som en oppfølger til denne. Menysystemet er HTCs brukergrensesnitt Sense. Kameraet er på 5 megapiksler.
Sparganothini

Utseende

Middelsstore, grå eller brune viklere. De kjennes lett på at palpene (munnfølerne) er ganske lange og stikker fram foran hodet som et nebb.

Levevis

De artene som lever i Norge er fjell- eller tundra-arter som bare er funnet i fjellet eller langt i nord. De er sjeldne, og lite er kjent om biologien deres.
Ellers har gruppen forholdsvis mange arter i Amerika.
Norgesmesterskapet på ski 2000

Norgesmesterskapet på ski 2000 var norgesmesterskapet i de nordiske grenene skihopping, langrenn og kombinert.
Mesterskapet ble arrangert på Vang og Rena.

Sprint

Dato: 24. mars
Sted: Vang

5 km fristil

Dato: 20. januar
Sted: Vang

10 km jaktstart klassisk

Dato: 22. januar
Sted: Vang

15 km klassisk fellesstart

Dato: 25. januar
Sted: Vang

30 km fristil

Dato: 26. mars
Sted: Vang

3 x 5 km stafett

Dato: 23. januar
Sted: Vang

Sprint

Dato: 24. mars
Sted: Vang

10 km fristil

Dato: 20. januar
Sted: Vang

15 km jaktstart klassisk

Dato: 22. januar
Sted: Vang

30 km klassisk fellesstart

Dato: 25. januar
Sted: Vang

50 km fristil

Dato: 26. mars
Sted: Vang

3 x 10 km stafett

Dato: 23. januar
Sted: Vang

Stor bakke

Avlyst.
Telotoma

Utseende

En meget stor (80-110 millimeter), langbeint, blank, brunsvart trebukk. Antennene er lange, beina lange og tynne og påfallende piggete.

Levevis

Larvene lever i død ved, utviklingstiden er flere år.

Utbredelse

Arten er endemisk for São Tomé og Príncipe.